บาทเปิด 31.26 บาทต่อดอลลาร์
เงินบาทเปิดตลาด 31.26 บาทต่อดอลลาร์ ตลาดคลายกังวลสงครามการค้าสหรัฐและจีน-จับตาผลประชุมเฟดวันนี้
19 มิ.ย. 2562

เงินบาทเปิดตลาด 31.26 บาทต่อดอลลาร์ ตลาดคลายกังวลสงครามการค้าสหรัฐและจีน-จับตาผลประชุมเฟดวันนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 31.26 บาท/ดอลลาร์ จากเย็นวานนี้(18 มิ.ย.) ที่ปิดตลาดที่ระดับ 31.35/37 บาท/ดอลลาร์
สำหรับวันนี้คาดว่าเงินบาทจะเคลื่อนไหวในกรอบ 31.20-31.30 บาท/ดอลลาร์ หลังนักลงทุนมีความหวังว่า สหรัฐฯและจีน จะมีการเจรจาการค้าได้
เช้านี้มีรายงานข่าวว่า ประธานาธิบดีโดนัลด์ ทรัมป์ ระบุว่า จะพบกับประธานาธิบดีสี จิ้นผิง ผู้นำของจีน ในการประชุมสุดยอดของกลุ่ม G20 ที่ประเทศญี่ปุ่นในช่วงปลายเดือนนี้  ซึ่งทำให้มีความหวังว่าสหรัฐและจีนจะสามารถบรรลุข้อตกลงการค้า
นอกจากนี้ตลาดยังรอดูผลประชุมคณะกรรมการกำหนดนโยบายการเงินของธนาคารกลางสหรัฐ (FOMC) ซึ่งจะมีการแถลงในวันนี้ตามเวลาสหรัฐ